**ยุทธศาสตร์การกำจัดโรคไข้มาลาเรียประเทศไทย พ.ศ. 2560-2569**

ต่อจากนี้ไป ขอเชิญรับฟังไทยคู่ฟ้า ครับ

รัฐบาลดำเนินยุทธศาสตร์การกำจัดโรคไข้มาลาเรียในประเทศไทย พ.ศ. 2560 - 2569 โดยอนุมัติงบประมาณกว่า 2,200 ล้านบาท เพื่อควบคุมการระบาดของโรคไข้มาลาเรียในพื้นที่กลุ่มเสี่ยง 10 จังหวัด ได้แก่ จ. ตาก อุบลราชธานี ยะลา กาญจนบุรี แม่ฮ่องสอน ศรีสะเกษ นราธิวาส สงขลา สุราษฎร์ธานี และสุรินทร์ โดยการพัฒนานวัตกรรมที่เหมาะสมกับแต่ละพื้นที่ เช่น หมู่บ้านที่มีการแพร่เชื้อตลอดทั้งปี พื้นที่บางฤดูกาล และพื้นที่ที่ไม่มีการแพร่เชื้อ รวมทั้งจัดแบ่งประชากรตามระดับความเสี่ยงต่อโรคและพฤติกรรม เพื่อกำหนดมาตรการกำจัดปัญหาที่สอดคล้องกับสาเหตุการเกิดโรคในประชากรแต่ละกลุ่ม นอกจากนี้ จะร่วมมือกับประเทศเพื่อนบ้าน ป้องกันและกำจัดโรคตามแนวนโยบายขององค์การสหประชาชาติ ทั้งนี้ รัฐบาลตั้งเป้าหมายว่ายุทธศาสตร์ดังกล่าว จะช่วยให้ประชาชนมีสุขภาพที่ดี ลดภาระค่าใช้จ่ายของรัฐ และทำให้ประเทศไทยปลอดจากโรคไข้มาลาเรียได้ภายในปี 2567

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี